**Zápisnica č. 2 zo zasadnutia Obecného zastupiteľstva v Malom Záluží,**

**ktoré sa konalo dňa 5.5.2014 o 18.00 v kancelárii obecného úradu.**

**Program :**

1, Privítanie, určenie overovateľov zápisnice

2, Kontrola uznesení

3, Návrh VZN č.2/2014 o nakladaní s komunálnymi odpadmi a DSO na území obce

Informácia o stave projektu o nakladaní s odpadmi PZOPNSO

4, Deň detí organizácia, zabezpečenie, rozdelenie úloh

5, Majáles – organizačné zabezpečenie + rozdelenie úloh

6, Úprava verejného priestranstva pri OÚ – informácia

7, Prerokovanie uvoľnenia nebytových priestorov – predajne potravín v obci a žiadosť

o prenajatie týchto priestorov p. Ďuračkovej Anne, Malé Ripňany

8 Diskusia

9, Záver

Prítomní : viď prezenčná listina

Zapisovateľ : Emília Strihová

Overovatelia zápisnice : Mgr. Anna Velikovová, Miroslav Fuska

Ospravedlnení : Viera Predanocyová. Peter Novotný

1, Starostka obce všetkých prítomných poslancov a HK na zasadnutí OZ privítala , určila overovateľov

zápisnice a doplnila program OZ o bod č. 7. Následne dala o doplnenom programe hlasovať .

Hlasovanie : Za : 3 Proti : 0 Zdržal sa : 0

2,Ďalším bodom bola kontrola uznesení.

Uznesenie č. 1/2014 schvaľuje finančné prostriedky na činnosť KK vo výške 435 € na rok 2014 –

schválené

Uznesenie č. 2/2014 schvaľuje návrh textu do Obecnej Kroniky za rok 2012 - schválené

Uznesenie č. 3/2014 Schvaľuje VZN č. 1/2014 o predaji výrobkov a poskytovaní služieb na trhových

miestach pre obec Malé Zálužie – schválené

Uznesenie č. 4/2014 schvaľuje účelovú dotáciu pre OZ Mikroregión Radošinka vo výške 1 000 € na

chod kancelárie OZ - schválené.

Uznesenie č. 5/2014 schvaľuje príspevok na činnosť ZO JSD v malom Záluží vo výške 180 € -

schválené

3, Ďalej OZ prerokovalo návrh VZN č. 2/201 o nakladaní s KO a DSO na území obce Malé Zálužie .

Návrh na uvedené VZN predložilo PZOPSONO vo Vyčapoch Opatovciach z dôvodu, že od 1.7.2014

nabiehame na zber KO a, SO a DSO podľa projektu a s technikou určenou pre zber odpadov

z projektu. Do tohto dátumu by mala obec Malé Zálužie rozmiestniť do rodinných domov po 3 ks

nádob na separovaný zber KO –na papier, biologicky rozložiteľný odpad a na plasty. Ku každej sade

nádob bude vyhotovená zmluva o výpožičke týchto nádob. Bližšie info poskytnú pracovníci

PZPRSZNO na stretnutí dňa 13.5.2014 v Lužiankach. Nakoľko neboli žiadne pripomienky k VZN po

kátkej diskusii OZ návrh VZN schválilo bez pripomienok .

Hlasovanie : Za : 3 Proti : 0 Zdržal sa : 0

4, V ďaľšom bode programu zastupiteľstvo prerokovalo organizačné zabezpečenia Dňa detí.

Starostka obce napísala na VÚC projekt, žiadosť o dotáciu na predstavenie marionetového

bábkového divadla Bum, bác zo Šamorína. VÚC pridelila na túto aktivitu obci 200 €. Po dohode

s umeleckým vedúcim divadla p. Gregoričkom nám zahrajú predstavenie „Kocúr v čižmách!“ za túto

cenu + zaplatíme za dopravu 50 € z vlastných zdrojov. Po predstavení sa bude konať karaoke show

.Voľný termín sme našli až 7.6.2014 o 15,30 hod, teda oslavy Dňa detí budú u nás 7.6.2014. P.

Velikovová zabezpečí občerstvenie ( špekáčiky ) , prinesieme gril- budeme špekáčiky opekať na grile.

Starostka zabezpečí ostatné občerstvenie.

Okrem týchto financií starostka zabezpečila na VÚC aj financie na športovú činnosť a síce 200 € na

amatérsku súťaž v silovom trojboji, tento rok sa bude konať II. ročník a 200 eur na III. Ročník

futbalového turnaja „ O pohár starostky obce Malé Zálužie. „

5, Ďalej starostka informovala OZ, že už máme vytlačené pozvánky a plagáty na Majáles.

Plagáty sme rozniesli do Šurianok, Čabu., N.Sadov, Lukáčoviec a Čakajoviec. Pozvánky - je potrebné

oslovovať ľudí a predávať pozvánky. Od Profi gastro prišla ponuka na večeru, po dohode s poslancami

starostka objednala morčacie filé, kurací rezeň a pol. ryža a pol . hranolky. Víno zabezpečíme

z Agrovinolu Vinodol.

6, Ďalej starostka informovala OZ , že obci bola doručená podpísaná zmluva s PPA o poskytnutí

Nenávratného finančného príspevku na realizáciu posledného projektu v tomto volebnom období

„Úprava verejného priestranstva pri obecnom úrade „ o výške 10.307,50 Eur. Bol oslovený aj

realizátor a dodávateľ diela M. Homza. Predpokladané začatie prác – august 2014.

7, Starostka obce informovala OZ o výzve doterajšej nájomkyne predajne potravín na vypratanie

priestorov, pretože k 30.4.2014 dlží p. Hunková za nájom obci 1040 € ,čo bol dôvod výpovede z neby-

tových priestorov, a tiež nájomná zmluva jej končí 1.5.2014. Nájomkyňa nebyt. priestorov na výzvy

žiadnym spôsobom nereaguje a v obci nefunguje obchod už od januára. Starostka znova oslovila p.

Ďuračkovú Annu, ktorá pracuje pre obchodný reťazec Môj obchod či by nebol a ochotná

prevádzkovať aj túto našu predajňu. P. Ďuračková súhlasila za podmienky : nájom v prvý rok 30

€/mesačne . Obecné zastupiteľstvo v snahe zabezpečiť obyvateľom obce stály prísun potravín

súhlasilo

Hlasovanie : Za : 3 Proti : 0 Zdržal sa : 0

8, V diskusii starostka informovala poslancov o zabezpečení pracovných oblekov a výstroja

Dobrovoľnej Požiarnej ochrane v obci ( počet 8 členov. ) Obleky sme chceli použiť aj pri stavaní mája,

na reprezentáciu našej DPO ,boli dodané cca o 18,00 hodine 30.4.2014, už sme ich nestihli prideliť.

Ďalej starostka oboznámila OZ s konaním záverečného workshopu nadnárodného projektu OZ MAS

Mikroregiónu Radošinka a MAS Podlipansko v dňoch 9-10. mája v Hruboňove. Oslovila aj

predsedníčku MO JSD v Malom Záluží p. Elenu Líškovú a sl. Mahulienu Sochorovú a Zuzanu

Plesníkovú z OZ Labuť v Malom Záluží a poprosila ich o zabezpečenie účasti obyvateľov našej obce

na workshope.

Po vyčerpaní všetkých bodov programu starostka obce zasadnutie obecného zastupiteľstva ukončila.

V Malom Záluží 6,5.2014

Zapísala : Emília Strihová

Overovatelia zápisnice : Mgr. Anna Velikovová

Miroslav Fuska

**Uznesenie**

**Zo zasadnutia obecného zastupiteľstva obce Malé Zálužie zo dňa**

**5.5.2014 konaného o 18,00 hod. v kancelárii starostky obce**

Obecné zastupiteľstvo –

I.  **Schvaľuje** :

* Program schôdze

1, Uznesenie č. 6/2014

Schvaľuje VZN č.2/2014 o nakladaní s komunálnymi odpadmi

a DSO na území obce Malé Zálužie

2, Uznesenie č.7/2014

Schvaľuje nájomné vo výške 30 €/ mesiac za priestory

predajne potravín po dobu 1 roka nájmu p. Ďuračkovej

Anne , pokiaľ ich bude v obci prevádzkovať.

Zapísala : Emília Strihová

V Malom Záluží dňa 6.5.2014